फ्रांसीसी अधिकारियों का कहना है कि लूट की यह घटना रविवार सुबह कार्लटन होटल में आभूषणों की प्रदर्शनी में हुई. ये होटल शहर के सबसे प्रतिष्ठित इलाक़ों में से एक क्रोइसे प्रामेनेड में मौजूद है.वार्षिक फ़िल्म महोत्सव के लिए मशहूर कान में लूट की यह अब तक की सबसे बड़ी वारदात है.कार्लटन होटल में ही अल्फ्रेड हिचकॉक ने 1955 में आई अपनी फ़िल्म ‘टु कैच अ थीफ़’ की शूटिंग की थी. ये फ़िल्म फ्रेंच रिविएरा में सक्रिय गहनों के एक चोर पर आधारित थी.कार्लटन होटल की लॉबी में जूलर लेविएव की हीरों की प्रदर्शनी चल रही थी.स्थानीय मीडिया के मुताबिक़ लुटेरा गहनों को एक ब्रीफ़केस में रखकर ले उड़ा. अगर इन गहनों के मूल्य की पुष्टि हो जाती है, तो यह फ्रांस की दूसरी सबसे बड़ी चोरी होगी.फरवरी 2003- चोरों ने बेल्जियम के एंटवर्प डायमंड सेंटर से दस करोड़ यूरो के गहने चुराएफरवरी 2005- एक सशस्त्र गिरोह ने 7.5 करोड़ यूरो के हीरे और गहने ले जा रही लॉरी को अगवा कियादिसंबर 2008- पेरिस में हैरी विंस्टन की आभूषण प्रदर्शनी से तीन चोरों ने सब कुछ चुरा लिया था. इन गहनों की कीमत 8.5 करोड़ यूरो थी.अगस्त 2009- लुटेरों ने लंदन के ग्राफ़ डायमंड्स से चार करोड़ पौंड की लूट कीकान पुलिस के एक प्रवक्ता ने कहा, “चोर को पकड़ने और गहनों की बरामदगी के लिए अभियान जारी है. बड़े माल पर हाथ साफ़ करने के लिए चोर कान का रुख़ करते हैं.”कान फ़िल्म महोत्सव में हर साल दुनिया भर की जानी-मानी हस्तियां हिस्सा लेती हैं. इस साल मई में इस महोत्सव में आभूषण चोरी की दो घटनाएं हुई थीं.स्विट्जरलैंड की प्रमुख आभूषण कंपनी डी ग्रिसोगोनो का बनाया क़रीब 16 लाख पौंड क़ीमत का एक हार केप डी एंटिब्स शहर के एक पांच सितारा होटल में पार्टी के बाद खो गया था.इससे एक सप्ताह पहले भी चोरों ने नोवोटल होटल में स्विट्जरलैंड के ही एक और जौहरी चोपार्ड के आभूषणों पर हाथ साफ़ कर दिया था. इनकी क़ीमत क़रीब सात लाख 77 हज़ार यूरो थी.कार्लटन होटल में अगस्त 1994 में लूटपाट की एक वारदात हुई थी. तब हथियारबंद लोग आभूषणों के एक स्टोर में घुस आए थे और क़रीब तीन करोड़ पौंड के गहने ले उड़े थे. आज उनकी क़ीमत क़रीब पांच करोड़ पौंड है.फ्रांस की सबसे बड़ी चोरी 2008 में हुई थी, जब तीन चोरों ने पेरिस में लगी आभूषणों की एक प्रदर्शनी से सब कुछ चुरा लिया था. इन गहनों की कीमत 8.5 करोड़ यूरो थी.(बीबीसी हिंदी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)